Prizidek stopnice, je prav tako neke vrste prizidek, le da z njim ne pridobite bivalne površine, ampak vam nudi prehod v druge prostore hiše. Za prehod med etažami, sploh če v hiši živi več družin skupaj, so dobra izbira zunanje stopnice. Zunanje stopnice omogočajo, da prihranite notranji, torej bivalni prostor, saj stopnice zavzamejo kar precej prostora, tako pa izkoristite zunanji prostor, ki bi sicer ostal neizkoriščen in pridobite nekaj dragocenega bivalnega prostora.
Cene za zunanje stopnice se gibljejo nekje med 2000€-5000€ ali več. Cena je odvisna od materiala, zahtevnosti izdelave, velikosti in oblike stopnic. Odločate pa se lahko med mnogimi opcijami, najbolj se za zunanje stopnice priporočajo kovine in beton. Za bolj moderen in estetski videz se lahko odločite za spiralne stopnice, ki so zadnja leta zelo moderne. Dobra stran zunanjih stopnic pa je tudi to, da lahko pod njimi shranjujete razne pripomočke za vrt ali urejanje okolice, kar je spet dodatna prednost pri pridobivanju prostora za shranjevanje.